สวัสดีคะ ตอนแรกฝังเข็มยาคุม3ปีแต่เอาออกก่อนกำหนดและมีอะไรกับแฟนหลั่งในทุกครั้ง แต่ตอนนี้เอาเข็มยาคุมออกและฉีดยาคุมแทนประจำเดือนไม่มาเลยคะ มีอาการหน้ามืดบ่อยเวียนหัวบ่อย ตั้งครรภ์ได้มั้ยคะ
สวัสดีค่ะ หากหลังจากที่ถอดยาฝังคุมกำเนิดออก ได้ฉีดยาคุมกำเนิดต่อทันที การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง โดยยาฉีดจะช่วยป้องกันการตั้งครรภ์ได้มากกว่า 99% ส่วนการที่ประจำเดือนไม่มา น่าจะเกิดจากผลข้างเคียงของยาฉีดได้ เพราะผลของฮอร์โมนจากยาจะไปทำให้เยื่อบุโพรงมดลูกฝ่อบางลง แต่ก็ไม่ได้อันตรายอะไรอย่างไรก็ตาม หากหลังจากถอดยาฝังคุมกำเนิดออก ไม่ได้ฉีดยาคุมต่อทันที แล้วได้มีเพศสัมพันธ์ก่อนที่จะไปฉีดยาคุม ก็จะมีโอกาสตั้งครรภ์ได้ ซึ่งหากเป็นกรณีนี้ แนะนำควรตรวจหาการตั้งครรภ์ดูด้วยค่ะสำหรับอาการหน้ามืดและเวียนหัวบ่อย หากตรวจไม่พบการตั้งครรภ์ ก็อาจเกิดจากการผลข้างเคียงของยาฉีดได้ หรืออาจเกิดจากสาเหตุอื่นๆ เช่น มีภาวะโลหิตจาง ร่างกายขาดน้ำ พักผ่อนไม่เพียงพอ นอนไม่หลับ มีความเครียด เป็นต้น ในเบื้องต้น ควรดื่มน้ำเปล่ามากๆ พักผ่อนให้เพียงพอ ไม่ดื่มชา กาแฟและแอลกอฮอล์ หากอาการไม่ดีขึ้น ก็ควรไปพบแพทย์ค่ะ